Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 1 Pv 616/11/6601	Banská Bystrica, 19.4.2013
EEČ : 2-45-99-2013

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Banská Bystrica
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Banská Bystrica zo dňa 29.2.2012, spisová značka 1 Pv 616/11/6601, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 2.11.2011 v čase okolo 09.50 hod. v nákupných priestoroch v XXXXX v Banskej Bystrici ukradla 1 ks obrúsky Lactycyd Fedina v hodnote 2,75 Eur a to takým spôsobom, že si uvedený tovar vložila do bundy, pričom bez zaplatenia prešla cez pokladňu, čím uvedeným konaním spôsobila škodu pre XXXXX, s.r.o., XXXXX, 831 06 XXXXX, IČO XXXXX vo výške 2,75 Eur, napriek tomu, že bola za obdobný čin v predchádzajúcich dvanástich mesiacoch postihnutá a to dňa 05.04.2011 v Brezne, kde v obchode XXXXX taktiež ukradla tovar, za čo jej bola uložená bloková pokuta pokutovým blokom č. A0086139 nezaplatená na mieste vo výške 20 Eur, pričom uvedené rozhodnutie nadobudlo právoplatnosť dňa 05.04.2011

Uznesením prokurátora Okresnej prokuratúry Banská Bystrica zo dňa 29.2.2012, spisová značka 1 Pv 616/11/6601, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora Okresnej prokuratúry Banská Bystrica sp.zn. 1 PV 616/11/6601 zo dňa 29.2.2012 bolo podľa § 216 ods. 1 Tr.por. podmienečne zastavené trestné stíhanie proti obv. XXXXX pre prečin krádeže podľa § 212 ods. 2 písm. f/ Tr. zák. na tom skutkovom základe ako je uvedené výrokovej časti uvedeného uznesenia. Obvinenej bola stanovená skúšobná doba v trvaní 12 mesiacov. Uznesenie o podmienečnom zastavení trestného stíhania nadobudlo právoplatnosť dňa 12.3.2012.

	Za účelom preverenia správania sa obvinenej boli zabezpečené správy a charakteristiky na jej osobu, ktoré preukazujú jej správanie počas doby podmienečného zastavenia trestného stíhania. Zo správy Mestského úradu XXXXX nezisťujem žiadne negatívne skutočnosti, zo správy Obvodného úradu XXXXX zisťujem, že má jeden zápis a to blokovú pokutu uloženú dňa 5.4.2011, t.j. pred spáchaním samotného skutku, pre ktorý bolo podmienečne zastavené trestné stíhania a o ktorý je predmetom osvedčenia. Zo správy Obvodného oddelenia PZ XXXXX tak isto vyplýva, že po právoplatnosti uznesenia o podmienečnom zastavení obvinená nebola stíhaná pre iný skutok, pričom sa jedná o celoslovenskú lustráciu. Zo správy z registra trestov tak isto vyplýva, že obvinená nebola odsúdená v uvedenej dobe. Na základe uvedeného bolo zistené, že obvinená počas skúšobnej doby riadne vyhovela podmienkam stanoveným v § 217 ods. 1 Tr. por., preto bolo potrebné rozhodnúť tak ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Ondrej Tomko
prokurátor